गुवाहाटी,18  अक्टबर : कामरुप जिल्लानि गुवाहाटी नोगोरमानि गड़चुक बाथौफुरिआव थानाय दुलाराय बाथौ गौथुम लाइमोन आफाद आरो माइनाव आफादनिफ्राय फैबाय थानाय फुजा आरो गुबुन गुबुन धोरोमारि,हारिमुवारि बायदि हाबाफारिआव समाज बेरेखा हाबानिफ्राय जानगाराव थानो राइजो - राजाफोरनिसिम खावलायहरदों ।दुलाराय बाथौ गौथुम लाइमोन आफादनि आफादगिरि बोन्थुम नार्जारि आरो गाहाय नेहाथारि जगदिप मोसाहारिआ शनिबारखालि गांसे रादाब बिबुंसारनि गेजेरजों मिबथिहोहरदोंदि,दुलाराय बाथौ गौथुम लाइमोन आफाद आरो माइनाव आफादआ गोथौ नायबिजिरनानै आरो आथिखालनि थासारिखौ नोजोर होनानै फैबाय थानाय गुबुन गुबुन मेला,धोरोमारिनि दुर्गा फुजा,कालि फुजा,राजमेला फुजा आरो गुबुन फुजा फोर्बोआव बेरायनाय,जौ - जुवाजों लोब्बा थानायनिफ्राय जानगारआव थानानै साफ्रोमबो राइजो - राजाफोरखौ गोजोन थासारि लाखिनो खावलायहरदों ।आफादआ रादाब बिबुंसारनि गेजेरजों मिबथिहोहरदोंदि,जोंनि हारिमुवारि,धोरोमारिनि सिनायथि फोर्बो बैसागु,दमासि,माइनाव फोर्बो ( काति गासा ),ओंखाम गोर्ले जानाय,आमथि सुवा एबा आवसिया फोर्बोफोरखौसो आब्रुथि गोनाङै खुंनो खावलायहरनायजों लोगोसे करना भाइरास गोसारनाय थासारिआव साफ्रोमबो राइजो - राजाफोरखौ सांग्रांथियै थानो खावलायहरदों ।बागसानि मुसलपुराव बि पि एफआ सिबस्रांनाय हाबाफारि बान्जायदों